b'\n_START_ARTICLE_\nOsebna prelatura\n_START_PARAGRAPH_\nOsebna prelatura je v Rimskokatoli\xc5\xa1ki cerkvi nosilec inkardinacije oz. oblika organizacije, katera je bila ustanovljena s motuproprijem Ecclesiae Sanctae pape\xc5\xbea Pavla VI. z dne 6. avgusta 1966. Glavni namen osebne prelature je tako, da zagotovi \xc4\x8dim bolj enakomerno porazdelitev klerikov po celotni Cerkvi; kleriki tako niso inkardinirani v delne Cerkve (npr. v lokalne \xc5\xa1kofije), ampak so neposredno podrejeni osebni prelaturi. V skladu s kanonom 294 Zakonika cerkvenega prava so lahko \xc4\x8dlani osebnih prelatur le svetni duhovniki, diakoni in gojenci semeni\xc5\xa1\xc4\x8d osebne prelature. Vodja prelature je prelat, ki opravlja funkcijo ordinarija. Osebna prelatura pa je neposredno podrejena pape\xc5\xbeu._NEWLINE_Trenutno edina osebna prelatura Rimskokatoli\xc5\xa1ke cerkve je Opus Dei, kateri je ta status dobil 28. novembra 1982 z apostolsko konstitucijo Ut sit validum, katero je izdal pape\xc5\xbe Janez Pavel II.'